Yster | MaanKind
29 Vrydag Jun 2012
My hard is in twee geskeer vandag (Met apologie aan ‘n blonde agtjarige pop).
Tyd is kosbaar, maar net vir vandag, wens ek net ter wille van my familie, dat hierdie dag vinnig omgaan.
My familie gaan deur uiterste trauma, waarvan hierdie pos van Slakkelak net ‘n gedeelte is. Neem in ag dit was om te verhoed dat alles wat sy besit, vir die derde keer binne net meer as ‘n jaar afbrand.
My kind en my sus en my ma is op pad om my boet se skoonseun te gaan groet, waar ‘n ouerpaar hulle seun se paar flentervleisies moet begrawe. Nou. Hierdie moment.
Ek wil die balans van die lewe waardeer. Dood, maar ook die geboorte van Slakkelak (dink ek al aan my suster as Slakkelak?) se kleinkind oor twee maande. Sus Amipatat se man is vandag 10 jaar gelede dood, maar ander sus se man vier sy verjaarsdag vandag. Waar daar rooibokke loop en soek vir die groen grashalms wat die vuur gespaar het, waarvan Kobie skryf. Ek wil kan lag oor die klomp onervare kleinkinders, wat vir hulle ouma ‘n partytjie reël vir Sondag, en proeflopies maak om sop te kook.
Ek wil nie hoor van ‘vandag se kinders’ nie, ek wil nie hoor van die ‘euwel van Facebook’ nie. Want ek sien die liefde en bereidwilligheid van ‘vandag se kinders’, en ek ervaar die krag wat mense kry, deur gebed, deur kommunikasie op Facebook.
En as ek aan sus Slakkelak dink, dan sien ek hierdie prentjie van haar voor my oë, en dit is waaraan ek vashou.
11 thoughts on “Yster”
3 Julie, 2012 om 9:39 nm
So jammer, Maankind!
1 Julie, 2012 om 10:57 vm
Dis die lewe se resep, twee dele soet saam met drie dele suur en ‘n knippie sout. En tog klou ons aan hierdie ou Lewe. Kan ek bietjie ligsinnig wees? Vergewe maar, maar die volgende sê nogal iets: “Life’s a bitch, because it’s hard. But if it was easy, it would’ve been a slut.” 😉
1 Julie, 2012 om 11:37 vm
Goeie een! But don’t you say bitch like it’s a bad thing…
29 Junie, 2012 om 3:32 nm
Die week mag nou maar verbygaan. Christian se beste vriend se Ma is dood die week. Iemand wat ek goed ken het homself geskiet en so was dit n aaklige week. Maar ek lag vir die kinders en hulle beplanning !
29 Junie, 2012 om 4:38 nm
En dan is dit nog vandag se datum vir jou… Laat weet asb dadelik Sondag hoe lyk alles! Ek vermoed die kinders gaan julle verbaas…
29 Junie, 2012 om 1:59 nm
Toe ons alles verloor het, was dit vandag se kinders; skoonseun en ons dogter wat hul kleiner huis verkoop,, en gebou het, sodat daar vir ons ‘n woonstel op die erf gebou kan word.
Ai MaanKind hierdie ewige skommelinge in die lewe…. sterkte vir julle. Daardie foto van Kobie spreek boekdele..
29 Junie, 2012 om 2:18 nm
Dit doen nè? EN dis hoe sy is.
29 Junie, 2012 om 1:53 nm
Dis vir my erg dat julle nou deur so ‘n moeilike tyd gaan. Dit terwyl ons deur ‘n opwindende tyd gaan. Dis hoe hons lewenspaadjies moet loop.
Nee, ek het nog nooit van ‘vandag se kinders’ gepraat nie. Ek onthou nog te goed toe ons ‘vandag se kinders’ was.
Al wat ek kan sê is: Staan sterk, julle paadjie sal ook weer draai.
29 Junie, 2012 om 2:12 nm
Dis altyd die balans. Onthou jy my update nou die dag oor balans: Gister het die dorp gerou oor die brand by die ouetehuis, en vandag juig ons saam met die Stoned Olives..
29 Junie, 2012 om 1:15 nm
Ek voel vir jou. Stem ook saam ek wil nie hoor “van vandag se kinders nie”, want die bystand en bereidwilligheid wat my twee seuns die laaste tyd aan my bewys het, is iets wat my hart so groot raak dat hy by my bors wi uitklim.
Baie sterkte vir jou familie en almal daarby betrokke.
29 Junie, 2012 om 1:21 nm
Dankie. Ek dink ook maar terug na hoe ons in die sestigs ‘vandag se kinders’ was…